《阻雪留丹阳苦寒》
元代·方回

雪没无行路，风吹欲倒人。
岂堪犹作客，忍负不赀身。
似水惊衣被，如金议炭薪。
从来无许冷，此际岂宜贫。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。